钦定古今图书集成/理学汇编/学行典/第188卷 > 朱应孙
## 钦定古今图书集成/理学汇编/学行典/第188卷 > 朱应孙

按《杭州府志》：“朱应孙，临安人。母病，刲股作糜以进。咸
淳丙寅旌表。”

===孙之翰===按《宁波府志》：“孙之翰，字文举，少志学，孝友本乎天性。
母病革，刲体取肝为粥以进。越夕，母如醉自醒，乃底
于宁。里人以其事上于郡守赵伯圭，将闻于朝，之翰
曰：‘本心救母，他无所觊’。力止之。卒葬五磊山。宋咸淳
闲，令金昌年立祠侑食于董、张二孝子庙。明洪武二
年，以毁伤遗体，革其祀。”